Veci T-429/13 a T-451/13: Rozsudok Všeobecného súdu zo 17. mája 2018 – Bayer CropScience a i./Komisia („Prípravky na ochranu rastlín — Účinné látky klotianidín, tiametoxám a imidakloprid — Preskúmanie schválenia — Článok 21 nariadenia (ES) č. 1107/2009 — Zákaz používania a predaja semien ošetrených prípravkami na ochranu rastlín s obsahom týchto účinných látok — Článok 49 ods. 2 nariadenia č. 1107/2009 — Zásada predbežnej opatrnosti — Proporcionalita — Právo byť vypočutý — Mimozmluvná zodpovednosť“)

Rozsudok Všeobecného súdu zo 17. mája 2018 – Bayer CropScience a i./Komisia

(Veci T-429/13 a T-451/13) ( 1 )

„(„Prípravky na ochranu rastlín — Účinné látky klotianidín, tiametoxám a imidakloprid — Preskúmanie schválenia — Článok 21 nariadenia (ES) č. 1107/2009 — Zákaz používania a predaja semien ošetrených prípravkami na ochranu rastlín s obsahom týchto účinných látok — Článok 49 ods. 2 nariadenia č. 1107/2009 — Zásada predbežnej opatrnosti — Proporcionalita — Právo byť vypočutý — Mimozmluvná zodpovednosť“)“

Účastníci konania

Žalobkyňa vo veci T-429/13: Bayer CropScience AG (Monheim am Rhein, Nemecko) (v zastúpení: K. Nordlander, advokát, a P. Harrison, solicitor)

Žalobcovia vo veci T-451/13: Syngenta Crop Protection AG (Bazilej, Švajčiarsko) a 15 ďalších žalobcov, ktorých mená sú uvedené v prílohe rozsudku (v zastúpení: pôvodne D. Waelbroek, I. Antypas, advokáti a D. Slater, solicitor, neskôr D. Waelbroek a I. Antypas)

Žalovaná vo veciach T-429/13 a T-451/13: Európska komisia (v zastúpení: P. Ondrůšek a G. von Rintelen, splnomocnení zástupcovia)

Vedľajší účastníci, ktorí v konaní podporujú žalobcov vo veciach T-429/13 a T- 451/13: Association générale des producteurs de maïs et autres céréales cultivées de la sous-famille des panicoïdées (AGPM) (Montardon, Francúzsko) (v zastúpení: L. Verdier a B. Trouvé, advokáti), The National Farmers’ Union (NFU) (Stoneleigh, Spojené kráľovstvo) (v zastúpení: H. Mercer, QC, a N. Winter, solicitor), Association européenne pour la protection des cultures (ECPA) (Brusel, Belgicko) (v zastúpení: D. Abrahams, barrister, I. de Seze a É. Mullier, advokáti), Rapool-Ring GmbH Qualitätsraps deutscher Züchter (Isernhagen, Nemecko) (v zastúpení: pôvodne C. Stallberg a U. Reese, neskôr U. Reese a J. Szemjonneck, advokáti), European Seed Association (ESA) (Brusel) (v zastúpení: pôvodne P. de Jong, P. Vlaemminck a B. Van Vooren, neskôr P. de Jong, K. Claeyé a E. Bertolotto, advokáti), Agricultural Industries Confederation Ltd (Peterborough, Spojené kráľovstvo) (v zastúpení: pôvodne P. de Jong, P. Vlaemminck a B. Van Vooren, neskôr P. de Jong, K. Claeyé a E. Bertolotto, advokáti)

Vedľajší účastníci, ktorí v konaní podporujú žalovanú vo veciach T-429/13 a T- 451/13: Švédske kráľovstvo (v zastúpení: A. Falk, C. Meyer-Seitz, U. Persson, E. Karlsson, L. Swedenborg a C. Hagerman, splnomocnení zástupcovia), Union nationale de l’apiculture française (UNAF) (Paríž, Francúzsko) (v zastúpení vo veci T-429/13: B. Fau a J.-F. Funke, advokát, a vo veci T-451/13: B. Fau), Deutscher Berufs- und Erwerbsimkerbund eV (Soltau, Nemecko), Österreichischer Erwerbsimkerbund (Großebersdorf, Rakúsko) (v zastúpení: A. Willand a B. Tschida, advokáti), Pesticide Action Network Europe (PAN Europe) (Brusel), Bee Life European Beekeeping Coordination (Bee Life) (Louvain-la-Neuve, Belgicko), Buglife – The Invertebrate Conservation Trust (Peterborough) (v zastúpení: B. Kloostra, advokát), Stichting Greenpeace Council (Amsterdam, Holandsko) (v zastúpení: B. Kloostra, advokát)

Predmet veci

Návrh podaný na základe článku 263 ZFEÚ na zrušenie vykonávacieho nariadenia Komisie (EÚ) č. 485/2013 z 24. mája 2013, ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinných látok klotianidín, tiametoxám a imidakloprid, a ktorým sa zakazuje používanie a predaj semien ošetrených prípravkami na ochranu rastlín s obsahom týchto účinných látok (Ú. v. EÚ L 139, 2013, s. 12), a vo veci T-451/13 návrh podaný na základe článku 268 TFUE na náhradu škody, ktorá údajne vznikla žalobcom

Výrok rozsudku

1. Veci T-429/13 a T-451/13 sa spájajú na účely vyhlásenia konečného rozsudku.

2. Žaloby sa zamietajú.

3. Bayer CropScience AG, Syngenta Crop Protection AG a ostatní žalobcovia, ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania, ktoré vznikli Európskej komisii, Union nationale de l’apiculture française (UNAF), Deutscher Berufs- und Erwerbsimkerbund eV a Österreichischer Erwerbsimkerbund.

4. Švédske kráľovstvo znáša svoje vlastné trovy konania.

5. Association générale des producteurs de maïs et autres céréales cultivées de la sous-famille des panicoïdées (AGPM), The National Farmers’ Union (NFU), Association européenne pour la protection des cultures (ECPA), Rapool-Ring GmbH Qualitätsraps deutscher Züchter, l’European Seed Association (ESA), Agricultural Industries Confederation Ltd, Pesticide Action Network Europe (PAN Europe), Bee Life European Beekeeping Coordination (Bee Life), Buglife – The Invertebrate Conservation Trust a Stichting Greenpeace Council znášajú svoje vlastné trovy konania.

( 1 ) Ú. v. EÚ C 325, 9.11.2013.